# 2024-க்கான துவக்கப்பள்ளி சேர்க்கை



பள்ளிப்படிப்பைத் தொடங்குவது குழந்தைகள், பெற்றோர் மற்றும் பராமரிப்பாளர்களுக்கு உற்சாகமான நேரம். சேர்க்கை நடைமுறையை முடிந்தவரை எளிதாக்கி உங்களுக்கு உதவ விரும்புகிறோம்.

விக்டோரியாவில், *கல்வி மற்றும் பயிற்சி சீர்திருத்தச் சட்டம் 2006-ன்கீழ்* உங்கள் குழந்தை தங்களுக்கென ஒதுக்கப்பட்ட அருகிலுள்ள பள்ளிக்குச் செல்லும் உரிமை உள்ளது (உங்கள் ‘உள்ளூர் பள்ளி’).

உங்கள் உள்ளூர் பள்ளியாக இல்லாத இடத்திலுள்ள பள்ளிக்கும் நீங்கள் விண்ணப்பிக்கலாம். அமர்த்துகைக் கொள்கையின்படி உங்கள் விண்ணப்பத்தை பள்ளி பரிசீலிக்கும். அமர்த்துகைக் கொள்கை குறித்த கூடுதல் தகவல்களுக்கு, [பள்ளிச் சேர்க்கை (Enrolling in school)](https://www.vic.gov.au/how-choose-school-and-enrol) பக்கத்துக்கு வருகை தாருங்கள்.

### அடித்தளக் கல்விக்கான (ஆயத்தக் கல்வி) புதிய மாநிலம் வாரியான கால அட்டவணை

துவக்கப்பள்ளியின் முதலாம் ஆண்டு அடித்தளம் அல்லது தயார்படுத்தல் என அழைக்கப்படுகிறது. அனைத்து விக்டோரிய அரசாங்க துவக்கப்பள்ளிகளும் பின்பற்றுவதற்கான புதிய அடித்தளச் சேர்க்கைக்கான கால அட்டவணையை வெளியிட்டுள்ளோம் (பக்கம் 3ஐக் காண்க). இந்தக் கால அட்டவணை 2024 கல்வியாண்டுக்காக அடித்தளக் கல்வியில் உங்கள் குழந்தையை எப்போது எப்படிச் சேர்ப்பது என்பதை நீங்கள் புரிந்துகொள்ள உதவுவதை நோக்கமாகக் கொண்டது.

**துவக்கப்பள்ளியின் முதலாம் ஆண்டில் எனது குழந்தையை நான் எப்போது சேர்க்க வேண்டும்?**

இந்த ஆண்டு ஏப்ரல் 30ஆம் தேதிப்படி உங்கள் குழந்தைக்கு 5 வயது ஆகியிருந்தால் அவர்கள் பள்ளிக் கல்வியைத் தொடங்கலாம்.

6 வயது ஆகிவிட்ட குழந்தைகள் பள்ளிக்குச் செல்வது கட்டாயம்.

2024ஆம் கல்வியாண்டில் உங்கள் குழந்தையை ஒரு விக்டோரிய அரசாங்கத் துவக்கப்பள்ளியில் சேர்ப்பதற்கு, 2023 ஜூலை 28ஆம் தேதிக்குள் பள்ளியில் சேர்க்கை விண்ணப்பத்தைச் சமர்ப்பியுங்கள்.

### துவக்கப்பள்ளியின் முதலாம் ஆண்டில் எனது குழந்தையை நான் எப்படிச் சேர்ப்பது?

துவக்கப்பள்ளியின் முதலாம் ஆண்டில் உங்கள் குழந்தையைச் சேர்ப்பதற்கு இந்த நடவடிக்கைகளை மேற்கொள்ளுங்கள்:

1. எனது பள்ளியைக் கண்டுபிடி (Find my School) இணையதளத்தில் உங்கள் உள்ளூர்ப் பள்ளியைக் கண்டறியுங்கள் (கீழே காண்க).
2. பள்ளிச் சுற்றுப்பயணத்தை முன்பதிவுசெய்ய அல்லது பள்ளி குறித்தும் சேர்க்கை விண்ணப்ப நடைமுறை குறித்தும் மேலும் அறிந்துகொள்ள அரசு துவக்கப்பள்ளியைத் தொடர்புகொள்ளவும்.
3. அடித்தளக் கல்வியில் (ஆயத்தக் கல்வி) தகவல் தொகுப்பினை [அடித்தளக் கல்வியில் (ஆயத்தக் கல்வி) சேர்க்கையிலிருந்து](https://www.vic.gov.au/enrolling-foundation-prep) பதிவிறக்கவும் (2023 ஏப்ரல் 24 முதல் கிடைக்கும்).
4. அடித்தளக் கல்விக்கான சேர்க்கை விண்ணப்பத்தை 2023 ஜூலை 28, வெள்ளிக்கிழமைக்குள் சமர்ப்பிக்கவும்.
5. உங்கள் விண்ணப்பத்தின் முடிவு 2023 ஆகஸ்ட் 11, வெள்ளிக்கிழமைக்குள் உங்களுக்குத் தெரிவிக்கப்படும். அமர்த்துகை ஏற்கப்பட்டால், உங்களுக்கு அளிக்கப்பட்டதை 2023 ஆகஸ்ட் 25, வெள்ளிக்கிழமைக்குள் நீங்கள் ஏற்க வேண்டும்.
6. பருவம் 4 2023ன் போது சேர்க்கைத் தகவல்கள் மற்றும் இடமாற்ற அமர்வுகளில் பங்கெடுங்கள்.
7. 2024 ஜனவரி 30, செவ்வாய்க்கிழமை முதல் உங்கள் குழந்தை அடித்தளக் கல்வியைத் தொடங்கும்.

### எனது உள்ளூர்ப் பள்ளியைக் கண்டறிவது எப்படி?

கீழ்க்கண்ட படிகளைப் பின்பற்றி எனது பள்ளியைக் கண்டுபிடி (Find my School) இணையதளத்தில் உங்கள் உள்ளூர்ப் பள்ளியைக் கண்டறியுங்கள்.

1. உங்கள் உலாவியில் [findmyschool.vic.gov.au](http://www.findmyschool.vic.gov.au/) என உள்ளிடுங்கள்.
2. 'Enter your address to get started' என்பதற்குக் கீழே உங்கள் நிரந்தர முகவரியை உள்ளிடுங்கள்.
3. 'Enrolment year' என்பதற்குக்கீழ் 2024 தேர்வுசெய்யுங்கள். குறிப்பு: 2024 பள்ளி மண்டலங்கள் 2023 பருவம் 1 இறுதியில் கிடைக்கப்பெறும்.
4. 'School type' என்பதற்குக் கீழே Primary என்பதை தேர்வு செய்யுங்கள்.

வரைபட மேப்பில் உங்கள் முகவரி, உங்கள் உள்ளூர்ப் பள்ளி காட்டப்படும். இடதுபுறம் பள்ளியின் தொடர்பு விபரங்களைக் காணலாம். நீங்கள் அந்தப் பக்கத்தில் கீழே வந்தால், உங்கள் முகவரிக்கு மிக நெருக்கமாக உள்ள 5 பள்ளிகளையும் காட்டும்.

'Search for school' என்பதற்குக் கீழே பள்ளியின் பெயரை வைத்தும் நீங்கள் தேட முடியும்.

### எங்கள் உள்ளூர்ப் பள்ளியாக இல்லாத அரசு துவக்கப் பள்ளிக்கு எனது குழந்தைக்கு விண்ணப்பிக்கலாமா?

ஆம், உங்கள் உள்ளூர்ப் பள்ளி தவிர்த்த பள்ளிகளுக்கும் நீங்கள் விண்ணப்பிக்கலாம். அமர்த்துகைக் கொள்கையின்படியும் இருக்கக்கூடிய இடங்களின் அடிப்படையிலும் உங்கள் விண்ணப்பத்தை பள்ளி பரிசீலிக்கும். [பள்ளியில் சேர்க்கை (Enrolling in school)](https://www.vic.gov.au/how-choose-school-and-enrol) பக்கத்தில் விண்ணப்பங்களுக்கு எவ்வாறு முன்னுரிமை அளிக்கப்படுகின்றன என்ற தகவல்களை நீங்கள் காணலாம்.

**எனது சேர்க்கை விண்ணப்பம் ஏற்கப்படவில்லை என்று எனக்குக் கடிதம் வந்தால் என்ன நடக்கும்?**

உங்கள் குழந்தையை வேறொரு பள்ளியில் சேர்ப்பதற்கு நீங்கள் விண்ணப்பிக்க வேண்டும். உங்கள் குழந்தைக்கு அவர்களது உள்ளூர்ப் பள்ளியில் ஒரு இடம் உத்தரவாதமாக உண்டு. உங்கள் குழந்தையின் உள்ளூர்ப் பள்ளி அவர்களது நிரந்தர வீட்டு முகவரியின் அடிப்படையில் தீர்மானிக்கப்படுகிறது. உங்கள் குழந்தையின் உள்ளூர்ப் பள்ளியைக் கண்டறிய [எனது பள்ளியைக் கண்டுபிடி (Find my School)](https://www.findmyschool.vic.gov.au/) பக்கத்துக்கு வருகை தாருங்கள். சேர்க்கைக்கு உங்கள் குழந்தையின் முகவரியை உறுதிப்படுத்தவும் [பள்ளியில் சேர்க்கை (Enrolling in school)](https://www.vic.gov.au/how-choose-school-and-enrol) பக்கம் உதவுகிறது.

இந்த முடிவை நீங்கள் மேல்முறையீடும் செய்யலாம். [அடித்தளக் கல்வி (ஆயத்தக் கல்வி) சேர்க்கை (Enrolling in Foundation (Prep)](https://www.vic.gov.au/enrolling-foundation-prep) பக்கமானது ஒரு சேர்க்கை விண்ணப்ப முடிவு மேல்முறையீட்டு நடைமுறைக்கான விபரங்களைக் கொண்டுள்ளது.

### சேர்க்கை காலக்கெடுவினை நான் தவறவிட்டால் என்ன நடக்கும்?

2023ல் பருவம் 2 முதல் எந்த நேரத்திலும் 2024 கல்வியாண்டுக்கான அடித்தளக் கல்விக்கு உங்கள் குழந்தையைச் சேர்க்க நீங்கள் விண்ணப்பிக்கலாம்.

2023 ஜூலை 28, வெள்ளிக்கிழமைக்குள் சேர்க்கை விண்ணப்பத்தைச் சமர்ப்பிக்கும்படி உங்களிடம் கேட்கப்படும்போது, நிரந்தர முகவரி மாறியவர்கள் அல்லது புதிதாக விக்டோரியாவுக்கு வந்தவர்கள் போன்ற காரணத்தால் சேர்க்கைக் கால அட்டவணையைத் தவறவிட்ட குடும்பங்களிடமிருந்தும் இந்தத் தேதிக்குப்பின் விண்ணப்பங்கள் ஏற்கப்படும்.

2023 ஜூலை 28க்குப் பின்னர் சமர்ப்பிக்கப்படும் சேர்க்கை விண்ணப்பங்களை அவை பெறப்பட்ட அடிப்படையில் துறையின் அமர்த்துகைக் கொள்கைக்கு இணங்க பள்ளி பரிசீலிக்கும்.

### துவக்கப் பள்ளியில் சேர்க்கை குறித்த கூடுதல் தகவல்களை நான் எங்கு காணலாம்?

அடித்தளக் கல்விச் சேர்க்கை நடைமுறை குறித்த கூடுதல் தகவல்களுக்கு உங்கள் உள்ளூர்த் துவக்கப் பள்ளியில் கேளுங்கள்.

2023 பருவம் 2 தொடக்கத்திலிருந்து, அடித்தளக் கல்விச் சேர்க்கை நடைமுறை தகவல் தொகுப்பையும் நீங்கள் பள்ளி செல்லத் தொடங்குதல் (Starting School) இணையதளத்தில் [அடித்தளக் கல்வியில் (ஆயத்தக் கல்வி) சேர்க்கை Enrolling in Foundation (Prep)](https://www.vic.gov.au/enrolling-foundation-prep) பக்கத்தில் காணலாம்.

தகவல் தொகுப்பை மொழிபெயர்ப்பதில் உங்களுக்கு உதவி தேவைப்பட்டால், தயவுசெய்து உதவிக்கு உங்கள் உள்ளூர்த் துவக்கப்பள்ளியிடம் பேசவும்.

### உதவிக்கு நான் யாரைத் தொடர்பு கொள்வது?

இடமாறுதல் ஒருங்கிணைப்பாளர், சேர்க்கை அதிகாரி அல்லது நீங்கள் விண்ணப்பிக்க விரும்பும் துவக்கப்பள்ளியின் முதல்வர் ஆகியோர் சேர்க்கை நடைமுறை குறித்த உங்களுக்கு எழக்கூடிய எந்தக் கேள்விகளுக்கும் உதவமுடியும்.

### பயனுள்ள இணைப்புகள்

உங்களுக்கும் 2024ல் துவக்கப்பள்ளியைத் தொடங்கும் உங்கள் குழந்தைக்கும் உதவியாக இருக்கக்கூடிய சில பயனுள்ள இணைப்புகளைக் கீழே காணலாம்:

எனது பள்ளியைக் கண்டுபிடி – [findmyschool.vic.gov.au](http://www.findmyschool.vic.gov.au/)

பள்ளி மண்டலங்கள் குறித்த தகவல்கள் – [vic.gov.au/school-zones](http://www.vic.gov.au/school-zones)

அடித்தளக் கல்வி (ஆயத்தக் கல்வி) சேர்க்கை – [vic.gov.au/enrolling-foundation-prep](https://www.vic.gov.au/enrolling-foundation-prep)

பள்ளியில் சேர்க்கை – [vic.gov.au/how-choose-school-and-enrol](https://www.vic.gov.au/how-choose-school-and-enrol)

மாற்றுத்திறன் மற்றும் உள்ளடங்கலான கல்வி – [vic.gov.au/disability-and-inclusive-education](https://www.vic.gov.au/disability-and-inclusive-education)

பிராந்திய அலுவலகத் தொடர்புகள் – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# 2023-24க்கான கால அட்டவணை

|  |  |
| --- | --- |
| **2023 தேதிகள்** | **செயல்பாடு** |
|
| பருவம் 2: திங்கள்கிழமை 24 ஏப்ரல் 2023 – வெள்ளிக்கிழமை 23 ஜூன் 2023 |
| 2023, பருவம் 1 மற்றும் 2  | 2024க்கான தங்கள் குழந்தையை அடித்தளக் கல்வி (ஆயத்தக்கல்வி) சேர்க்கைக்காகத் தேடிக்கொண்டிருக்கும் குடும்பங்களுக்காக சுற்றுப்பயணங்கள், தகவல் அமர்வுகள் மற்றும் பிற நடவடிக்கைகளை துவக்கப் பள்ளிகள் நடத்துகின்றன. |
| 2023 பருவம் 2 தொடக்கத்தில் | [findmyschool.vic.gov.au](http://www.findmyschool.vic.gov.au/) இணையதளத்தில் 2024 கல்வியாண்டுக்கான பள்ளி மண்டலங்கள் நேரலைக்குச் செல்ல உள்ளது2024க்கென தங்களுக்கு ஒதுக்கப்பட்ட அருகிலுள்ள பள்ளியைக் கண்டறிய பெற்றோர்/பராமரிப்பாளர்கள் [findmyschool.vic.gov.au](http://www.findmyschool.vic.gov.au/) பக்கத்திற்குச் செல்ல வேண்டும்.பெற்றோர்/பராமரிப்பாளர்களுக்கான சேர்க்கை தகவல் தொகுப்பினை [அடித்தளக் கல்வி (ஆயத்தக் கல்வி) சேர்க்கை Enrolling in Foundation (Prep)](https://www.vic.gov.au/enrolling-foundation-prep) பக்கத்திலிருந்து பதிவிறக்கலாம். |
| 2023 பருவம் 2, வாரம் 1லிருந்து | எதிர்பார்த்திருக்கும் குடும்பங்களுக்கும் அவர்களது பள்ளிச் சமூகத்துக்கும் சேர்க்கத் தகவல் தொகுப்பினை துவக்கப் பள்ளிகள் விநியோகிக்கலாம். |
| 2023 பருவம் 2, வாரம் 1லிருந்து | **சேர்க்கை விண்ணப்பங்கள் வரவேற்பு** – பெற்றோர்/பராமரிப்பாளர்கள் தங்களது பூர்த்திசெய்த சேர்க்கை விண்ணப்பத்தை இந்தத் தேதி முதலாக அரசு துவக்கப்பள்ளியில் சமர்ப்பிக்கலாம். |
| பருவம் 3: திங்கள்கிழமை 10 ஜூலை 2023 – வெள்ளிக்கிழமை 15 செப்டம்பர் 2023 |
| 2023 ஜூலை 28, வெள்ளிக்கிழமை | **சேர்க்கை விண்ணப்பங்கள் கடைசிநாள்** – பெற்றோர்/பராமரிப்பாளர்கள் தங்களது பூர்த்திசெய்த சேர்க்கை விண்ணப்பத்தை இந்தத் தேதிக்குள் அரசு துவக்கப்பள்ளியில் சமர்ப்பிக்கலாம். |
| 2023 ஆகஸ்ட் 11, வெள்ளிக்கிழமை | துவக்கப்பள்ளிகள் எழுத்துப்பூர்வமாக அடித்தளக் கல்வி (ஆயத்தக்கல்வி) முடிவுகளை, துறையின் அமர்த்துகைக் கொள்கையின்கீழ் ‘அமர்த்துகையின் முன்னுரிமை வரிசை’ப்படி பெற்றோர்/பராமரிப்பாளர்களுக்குத் தெரிவிக்க வேண்டும். இதில் சேர்க்கையை உறுதிப்படுத்தும் கடிதம், அளிப்புக் கடிதம் அல்லது ஏற்கப்படாத விண்ணப்பத்துக்கான கடிதம் ஆகியவை அடங்கலாம். ஏற்கப்படாத விண்ணப்பத்துக்கான கடிதம் பெறும் பெற்றோர்/பாதுகாவலர்கள் தாங்கள் விரும்பும் துவக்கப்பள்ளிக்கு மேல்முறையீடுகளைச் சமர்ப்பிக்கத் தொடங்கலாம்.  |
| 2023 ஆகஸ்ட் 25, வெள்ளிக்கிழமை | இட வழங்கல் கடிதம் பெறும் பெற்றோர்/பாதுகாவலர்கள் இந்தத் தேதிக்குள் தங்கள் குழந்தையின் இடத்தை ஏற்பதைச் சுட்டிக்காட்ட வேண்டும். |
| 2023 ஆகஸ்ட் 25, வெள்ளிக்கிழமை | தாங்கள் விரும்பும் துவக்கப்பள்ளியில் இடமின்மைக்கான மேல்முறையீட்டினை எழுத்துப்பூர்வமாகச் சமர்ப்பிக்க பெற்றோர்/பராமரிப்பாளர்களுக்கான இறுதி தேதி. |
| 2023 செப்டம்பர் 15, வெள்ளிக்கிழமை | துவக்கப்பள்ளிகள் இந்தத் தேதிக்குள் அனைத்துப் பெற்றோர்/பராமரிப்பாளர்களுக்கும் எழுத்துப்பூர்வமாக இடமின்மை மேல்முறையீட்டின் முடிவுகளைத் தெரிவிக்கிறது.  |
| பருவம் 4: திங்கள்கிழமை 02 அக்டோபர் 2023 – வெள்ளிக்கிழமை 20 டிசம்பர் 2023 |
| 2023 பருவம் 4ன்போது | இடமாறுதல் அமர்வுகளை துவக்கப்பள்ளிகள் நடத்துகின்றன. |
| 2023 அக்டோபர் 20, வெள்ளிக்கிழமை | தாங்கள் விரும்பும் துவக்கப்பள்ளியில் சேர்ப்பதற்கான தங்கள் மேல்முறையீட்டில் வெற்றி பெறாதவர்கள் சம்பந்தப்பட்ட பிராந்திய இயக்குநரிடம் இடமின்மை மேல்முறையீட்டினை எழுத்துப்பூர்வமாக பெற்றோர்/பராமரிப்பாளர்கள் சமர்ப்பிப்பதற்கான இறுதி தேதி. |
| 2023 நவம்பர் 17, வெள்ளிக்கிழமை | பிராந்தியங்கள் இந்தத் தேதிக்குள் அனைத்துப் பெற்றோர்/பராமரிப்பாளர்களுக்கும் எழுத்துப்பூர்வமாக இடமின்மை மேல்முறையீட்டில் பிராந்திய இயக்குநரின் முடிவுகளைத் தெரிவிக்கிறது. இது 2023 அக்டோபர் 20, வெள்ளிக்கிழமை கடைசித்தேதிக்குள் பெறப்படும் மேல்முறையீடுகளுக்கு மட்டுமே பொருந்தும்.  |